CELEX: 32018D1137
Language: ro
Date: 2018-08-10 00:00:00
Title: Decizia de punere în aplicare (UE) 2018/1137 a Comisiei din 10 august 2018 privind supravegherea, controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat pentru transportul mărfurilor originare din anumite țări terțe [notificată cu numărul C(2018) 5245]

14.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 205/54
               
            
         DECIZIA DE PUNERE ÎN APLICARE (UE) 2018/1137 A COMISIEI
         din 10 august 2018
         privind supravegherea, controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat pentru transportul mărfurilor originare din anumite țări terțe
         
            
               [notificată cu numărul C(2018) 5245]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a treia și a patra teză,
         întrucât:
         
                     (1)
                  
                  
                     Decizia de punere în aplicare 2013/92/UE a Comisiei (2) prevede controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat efectiv în transportul unor mărfuri specificate originare din China. Articolele 1-4 din decizia respectivă expiră la 31 iulie 2018.
                  
               
                     (2)
                  
                  
                     Controalele fitosanitare efectuate de statele membre pe baza respectivei decizii și a articolului 13a din Directiva 2000/29/CE au arătat că materialul de ambalaj pe bază de lemn utilizat în transportul anumitor mărfuri originare din Belarus și din China (denumite în continuare „mărfurile specificate”) nu era conform cu cerințele Uniunii privind marcarea materialului de ambalaj pe bază de lemn, prevăzute în anexa IV partea A secțiunea I punctul 2 la Directiva 2000/29/CE și, în unele cazuri, era de asemenea infestat cu organismele dăunătoare enumerate în anexa I partea A la directiva respectivă.
                  
               
                     (3)
                  
                  
                     Pentru a asigura o mai bună pregătire a autorităților care efectuează controalele fitosanitare respective, autoritățile aeroportuare, autoritățile portuare, alte autorități responsabile pentru controlul circulației mărfurilor sau orice operator profesionist implicat în importul mărfurilor specificate însoțite de materialul de ambalaj pe bază de lemn ar trebui să informeze în prealabil, de îndată ce au fost avertizați de sosirea iminentă a respectivului material de ambalaj pe bază de lemn, punctul vamal de la punctul de intrare și organismul oficial responsabil de la punctul de intrare.
                  
               
                     (4)
                  
                  
                     Materialul de ambalaj pe bază de lemn al transporturilor de mărfuri specificate ar trebui să facă obiectul controalelor fitosanitare în mod regulat. Statele membre ar trebui să stabilească procentul materialului de ambalaj pe bază de lemn al mărfurilor specificate care trebuie să facă obiectul controalelor fitosanitare. Acest procent ar trebui să fie de cel puțin 1 % din materialul de ambalaj pe bază de lemn importat al mărfurilor specificate, pentru a garanta controlul unui eșantion reprezentativ.
                  
               
                     (5)
                  
                  
                     Respectivul material de ambalaj pe bază de lemn, precum și mărfurile specificate ar trebui să facă obiectul normelor Uniunii privind supravegherea vamală până la finalizarea controalelor fitosanitare respective, pentru a garanta faptul că libera lor circulație pe teritoriul Uniunii nu prezintă niciun risc fitosanitar.
                  
               
                     (6)
                  
                  
                     Controalele fitosanitare ar trebui să aibă loc la punctul de intrare în Uniune sau la locul de destinație aprobat în acest scop de către organismul oficial responsabil, pentru a se garanta că aceste controale sunt efectuate în cele mai adecvate instalații.
                  
               
                     (7)
                  
                  
                     În cazul în care controalele fitosanitare sunt efectuate la locul de destinație și arată că punctul 2 din anexa IV partea A secțiunea I la Directiva 2000/29/CE nu este respectat sau că materialul de ambalaj pe bază de lemn este infestat cu organismele dăunătoare enumerate în partea A din anexa I la respectiva directivă, statul membru în cauză ar trebui să trateze în mod corespunzător respectivul ambalaj pe bază de lemn și să îl distrugă imediat, pentru a garanta protecția fitosanitară a teritoriului Uniunii.
                  
               
                     (8)
                  
                  
                     Statele membre ar trebui să notifice Comisiei numărul și rezultatele controalelor fitosanitare efectuate în conformitate cu prezenta decizie prin intermediul unui model de raport electronic specific.
                  
               
                     (9)
                  
                  
                     Experiența dobândită în cadrul controalelor fitosanitare efectuate până în prezent arată că, pentru a oferi organizațiilor naționale de protecție a plantelor din țările terțe respective informații mai detaliate referitoare la interceptările înregistrate privind materialul de ambalaj pe bază de lemn, este necesar ca statele membre să comunice orice informație necesară care permite identificarea surselor de marcare nefiabilă sau incorectă.
                  
               
                     (10)
                  
                  
                     Prezenta decizie ar trebui să se aplice începând cu data de 1 octombrie 2018, pentru a oferi organismelor oficiale responsabile și operatorilor profesioniști timpul necesar pentru a se adapta la noile dispoziții.
                  
               
                     (11)
                  
                  
                     Pentru a garanta faptul că nu se va produce un vid juridic până la data respectivă, articolele 1-4 din Decizia de punere în aplicare 2013/92/UE, care expiră la 31 iulie 2018, ar trebui să se aplice până la 30 septembrie 2018.
                  
               
                     (12)
                  
                  
                     În scopul clarității juridice, Decizia de punere în aplicare 2013/92/UE ar trebui să fie abrogată de la 1 octombrie 2018, și anume data de aplicare a prezentei decizii.
                  
               
                     (13)
                  
                  
                     Prezenta decizie ar trebui să se aplice până la 30 iunie 2020, pentru a se permite adoptarea măsurilor necesare, după caz, până în acel moment.
                  
               
                     (14)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Definiții
            În sensul prezentei decizii, se aplică următoarele definiții:
            
                        (a)
                     
                     
                        „material de ambalaj pe bază de lemn” înseamnă lemnul sau produsele din lemn folosite pentru sprijinirea, protecția sau transportul unei mărfi, sub formă de lăzi, cutii, coșuri, cilindri și alte ambalaje similare, paleți, boxpaleți și alte platforme de încărcare, suporturi de paleți și dunaje, indiferent dacă sunt sau nu utilizate efectiv în transportul obiectelor de orice tip; lemnul prelucrat fabricat cu ajutorul cleiului, căldurii sau presiunii sau al unei combinații a acestora și materialul de ambalaj alcătuit integral din lemn cu o grosime de cel mult 6 mm sunt excluse;
                     
                  
                        (b)
                     
                     
                        „mărfuri specificate” înseamnă mărfuri originare din Belarus sau din China importate în Uniune, sprijinite, protejate sau transportate cu ajutorul unui material de ambalaj pe bază de lemn, care poartă codurile din Nomenclatura Combinată (NC) sau codurile TARIC enumerate în anexa I la prezenta decizie și care corespund descrierilor prevăzute în anexa I la Regulamentul (CEE) nr. 2658/87 al Consiliului (3);
                     
                  
                        (c)
                     
                     
                        „transport” înseamnă o cantitate de bunuri incluse într-un singur document necesar pentru formalitățile vamale sau pentru alte formalități;
                     
                  
                        (d)
                     
                     
                        „operator profesionist” înseamnă orice persoană de drept public sau privat, implicată profesional în introducerea pe teritoriul Uniunii a materialului de ambalaj pe bază de lemn și având răspundere juridică pentru aceasta.
                     
                  
         
            Articolul 2
            Supraveghere
            Din momentul intrării pe teritoriul vamal al Uniunii, materialul de ambalaj pe bază de lemn din fiecare transport de mărfuri specificate face obiectul supravegherii vamale în conformitate cu articolul 134 din Regulamentul (UE) nr. 952/2013 al Parlamentului European și al Consiliului (4), precum și al supravegherii de către organismele oficiale responsabile, astfel cum se prevede la articolul 13 alineatul (1) din Directiva 2000/29/CE.
            Materialul de ambalaj pe bază de lemn și mărfurile specificate pot face obiectul unuia dintre regimurile vamale specificate la articolul 5 punctul 16 literele (a) și (b) din Regulamentul (UE) nr. 952/2013, cu excepția regimurilor speciale menționate la articolul 210 literele (a) și (b) din regulamentul respectiv, numai în cazul în care controalele fitosanitare specificate la articolul 4 din prezenta decizie au fost finalizate.
         
         
            Articolul 3
            Informarea prealabilă cu privire la materialul de ambalaj pe bază de lemn importat
            Autoritățile aeroportuare, autoritățile portuare, alte autorități responsabile pentru controlul circulației mărfurilor sau orice operator profesionist implicat în importul mărfurilor specificate însoțite de materialul de ambalaj pe bază de lemn informează în prealabil, de îndată ce au fost avertizați de sosirea iminentă a respectivului material de ambalaj pe bază de lemn, punctul vamal de la punctul de intrare sau organismul oficial responsabil de la punctul de intrare.
         
         
            Articolul 4
            Controale fitosanitare
            Materialul de ambalaj pe bază de lemn al transporturilor de mărfuri specificate face în mod regulat obiectul controalelor fitosanitare prevăzute la articolul 13a alineatul (1) litera (b) punctul (iii) din Directiva 2000/29/CE, pentru a confirma faptul că respectivul material de ambalaj pe bază de lemn îndeplinește cerințele prevăzute la punctul 2 din anexa IV partea A secțiunea I la Directiva 2000/29/CE.
            Pe baza riscului fitosanitar identificat, statele membre stabilesc procentul materialului de ambalaj pe bază de lemn al mărfurilor specificate care trebuie să facă obiectul controalelor fitosanitare. Acest procent ar trebui să fie de cel puțin 1 % din transporturile de mărfuri specificate. Până la finalizarea controalelor, materialul de ambalaj pe bază de lemn și mărfurile specificate respective rămân sub supraveghere vamală în conformitate cu articolul 134 din Regulamentul (UE) nr. 952/2013, precum și sub supravegherea organismului oficial responsabil.
            Controalele fitosanitare au loc la punctul de intrare în Uniune sau la locul de destinație aprobat în acest scop de către organismul oficial responsabil.
         
         
            Articolul 5
            Măsuri în caz de neconformitate
            În cazul în care controalele fitosanitare menționate la articolul 4 arată că punctul 2 din anexa IV partea A secțiunea I la Directiva 2000/29/CE nu este respectat sau că materialul de ambalaj pe bază de lemn este infestat cu organismele dăunătoare enumerate în partea A din anexa I la respectiva directivă, statul membru în cauză aplică imediat, în ceea ce privește materialul de ambalaj pe bază de lemn neconform, una dintre măsurile prevăzute la articolul 13c alineatul (7) din directiva respectivă.
            Atunci când se detectează o astfel de neconformitate sau o astfel de infestare la locul de destinație, astfel cum se menționează la articolul 4 din prezenta decizie, statul membru în cauză se asigură că respectivul material de ambalaj pe bază de lemn este imediat distrus. Înainte de a fi distrus, materialul de ambalaj pe bază de lemn este tratat pentru a se garanta absența oricărui risc fitosanitar în timpul și în urma acestei distrugeri.
         
         
            Articolul 6
            Raportare
            Fără a aduce atingere Directivei 94/3/CE a Comisiei (5), statele membre notifică Comisiei numărul și rezultatele controalelor fitosanitare efectuate în conformitate cu prezenta decizie, folosind modelul de raport electronic stabilit în anexa II la prezenta decizie, până la următoarele date:
            
                        (a)
                     
                     
                        31 octombrie 2019, pentru perioada 1 octombrie 2018-30 septembrie 2019;
                     
                  
                        (b)
                     
                     
                        31 martie 2020, pentru perioada 1 octombrie 2019-29 februarie 2020.
                     
                  
         
            Articolul 7
            Modificarea Deciziei de punere în aplicare 2013/92/UE
            Articolul 7 al doilea paragraf din Decizia de punere în aplicare 2013/92/UE se înlocuiește cu următorul text:
            
               „Articolele 1-4 se aplică până la 30 septembrie 2018.”
            
         
         
            Articolul 8
            Abrogarea Deciziei de punere în aplicare 2013/92/UE
            Decizia de punere în aplicare 2013/92/UE se abrogă începând cu data de 1 octombrie 2018.
         
         
            Articolul 9
            Aplicare
            Articolele 1-6 se aplică de la 1 octombrie 2018.
            Prezenta decizie se aplică până la 30 iunie 2020.
         
         
            Articolul 10
            Destinatari
            Prezenta decizie se adresează statelor membre.
         
         
            Adoptată la Bruxelles, 10 august 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 169, 10.7.2000, p. 1.
         
            (2)  Decizia de punere în aplicare 2013/92/UE a Comisiei din 18 februarie 2013 privind supravegherea, controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat efectiv în transportul unor mărfuri specificate originare din China (JO L 47, 20.2.2013, p. 74).
         
            (3)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
         
            (4)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
         
            (5)  Directiva 94/3/CE a Comisiei din 21 ianuarie 1994 de instituire a unei proceduri pentru notificarea interceptării unui transport sau a unui organism dăunător din țările terțe și care prezintă un pericol fitosanitar iminent (JO L 32, 5.2.1994, p. 37).
      
      
         
            ANEXA I
            
               MĂRFURI SPECIFICATE
            
            
                        2514 00 00 
                     
                     
                        Ardezie, chiar degroșată sau simplu debitată prin tăiere cu ferăstrăul sau prin alt procedeu, în blocuri sau în plăci de formă pătrată sau dreptunghiulară
                     
                  
                        2515 
                     
                     
                        Marmură, travertin, ecausin și alte pietre calcaroase pentru cioplit sau pentru construcții având o densitate aparentă de minimum 2,5 și alabastru, chiar degroșate sau simplu debitate, prin tăiere cu ferăstrăul sau prin alt procedeu, în blocuri sau în plăci de formă pătrată sau dreptunghiulară
                     
                  
                        2516 
                     
                     
                        Granit, porfir, bazalt, gresie și alte pietre pentru cioplit sau pentru construcții, chiar degroșate sau simplu debitate, cu ferăstrăul sau prin alte procedee, în blocuri sau plăci de formă pătrată sau dreptunghiulară
                     
                  
                        4401 
                     
                     
                        Lemn de foc, sub formă de trunchiuri, butuci, vreascuri, ramuri sau sub forme similare; lemn sub formă de așchii sau particule; rumeguș, deșeuri și resturi de lemn, aglomerate sau nu, sub formă de bușteni, brichete, pelete sau sub forme similare
                     
                  
                        4415 
                     
                     
                        Lăzi, lădițe, coșuri, cilindri și ambalaje similare, din lemn; tambure pentru cabluri, din lemn; paleți simpli, boxpaleți și alte platforme de încărcare, din lemn; grilaje pentru paleți, din lemn (cu excepția containerelor special concepute și echipate pentru unul sau mai multe moduri de transport)
                     
                  
                        4415 20 
                     
                     
                        Paleți simpli, boxpaleți și alte platforme de încărcare, din lemn; grilaje pentru paleți, din lemn (cu excepția containerelor special concepute și echipate pentru unul sau mai multe moduri de transport)
                     
                  
                        4415 20 90 
                     
                     
                        Boxpaleți și alte platforme de încărcare, din lemn (cu excepția containerelor special concepute și echipate pentru unul sau mai multe moduri de transport; a paleților simpli și a grilajelor pentru paleți)
                     
                  
                        4415 20 20 
                     
                     
                        Paleți simpli și grilaje pentru paleți, din lemn
                     
                  
                        4418 
                     
                     
                        Lucrări de tâmplărie și piese de dulgherie pentru construcții, din lemn, inclusiv panouri celulare, panouri asamblate pentru acoperit podeaua și șindrile („shingles” și „shakes”), din lemn (cu excepția panourilor din placaj, blocurilor, lamelor și frizelor de parchet, neasamblate, și a clădirilor prefabricate)
                     
                  
                        4421 
                     
                     
                        Alte articole din lemn, nedenumite în altă parte
                     
                  
                        6501 00 
                     
                     
                        Calote neformate pe calapod și fără boruri; discuri și cilindri pentru pălării, din pâslă, chiar tăiate în direcția înălțimii
                     
                  
                        6801 00 00 
                     
                     
                        Pavele, borduri pentru trotuar și dale pentru pavaj, din pietre naturale (altele decât ardezia)
                     
                  
                        6802 
                     
                     
                        Pietre monumentale sau pentru construcție (altele decât ardezia) prelucrate și articole din aceste pietre, cu excepția celor de la poziția 6801 ; cuburi, blocuri și articole similare pentru mozaicuri, din pietre naturale (inclusiv ardezia), chiar pe suport; granule, cioburi și praf de pietre naturale (inclusiv ardezia) colorate artificial
                     
                  
                        6803 00 
                     
                     
                        Ardezie naturală prelucrată și articole din ardezie naturală sau aglomerată (ardezină) (cu excepția granulelor, a cioburilor și a pulberii de ardezie, a cuburilor pentru mozaicuri și a articolelor similare, a creioanelor de ardezie și a tăblițelor pentru scris sau desenat din ardezie gata de utilizare)
                     
                  
                        6810 
                     
                     
                        Articole din ciment, din beton sau din piatră artificială, chiar armate
                     
                  
                        6811 40 
                     
                     
                        Articole din azbociment, celulozociment sau similare care conțin azbest
                     
                  
                        6902 00 
                     
                     
                        Cărămizi, blocuri, dale, plăci și produse similare din ceramică, refractare, pentru construcții, altele decât cele din pulberi silicioase fosile sau din pământuri silicioase similare
                     
                  
                        6904 00 
                     
                     
                        Cărămizi pentru construcții din ceramică nerefractară, blocuri pentru pardoseli, dale de sprijin sau de umplutură și altele asemănătoare
                     
                  
                        6905 00 
                     
                     
                        Țiglă pentru acoperișuri, elemente de șemineu, canale de fum, ornamente arhitectonice din ceramică și alte articole de construcție din ceramică
                     
                  
                        6906 00 
                     
                     
                        Țevi, jgheaburi și accesorii de țevărie, din ceramică (cu excepția celor din pulberi silicioase fosile sau din pământuri silicioase similare, a produselor din ceramică, refractare, a canalelor de fum, a tuburilor speciale pentru laboratoare, a tuburilor izolatoare și a accesoriilor lor și a tuturor elementelor tubulare pentru utilizări electrotehnice)
                     
                  
                        6907 
                     
                     
                        Plăci și dale din ceramică pentru pavaj sau pentru acoperit pereții; cuburi din ceramică pentru mozaic și articole similare, indiferent dacă sunt pe un suport sau nu (cu excepția celor din pulberi silicioase fosile sau din pământuri silicioase similare, a produselor din ceramică, refractare, a plăcilor special adaptate pentru seturi de masă, a obiectelor decorative și a plăcilor speciale pentru sobe)
                     
                  
                        6912 00 83 
                     
                     
                        Articole de menaj sau de uz gospodăresc și articole de igienă sau de toaletă, din gresie (cu excepția articolelor pentru servicii de masă sau de bucătărie, a căzilor de baie, a bideurilor, a chiuvetelor și a articolelor similare fixe, a statuetelor și a altor obiecte de ornament, a ulcioarelor, recipientelor, damigenelor și recipientelor similare de transport sau ambalare)
                     
                  
                        6912 00 23 
                     
                     
                        Articole pentru servicii de masă sau de bucătărie, din gresie (cu excepția statuetelor și a altor obiecte de ornament, a ulcioarelor, recipientelor, damigenelor și recipientelor similare de transport sau ambalare și a râșnițelor de cafea sau de condimente cu recipiente din ceramică și partea activă din metal)
                     
                  
                        7210 
                     
                     
                        Produse laminate plate, din fier sau din oțeluri nealiate, cu o lățime de minimum 600 mm, laminate la cald sau laminate la rece, placate sau acoperite
                     
                  
                        7313 00 
                     
                     
                        Sârmă ghimpată din fier sau din oțel; torsade ghimpate sau nu, din sârmă sau din benzi de fier sau de oțel, de tipul celor utilizate pentru împrejmuiri
                     
                  
                        7317 00 
                     
                     
                        Cuie, ținte, pioneze, crampoane cu vârf, agrafe ondulate sau cu margini tăiate oblic și articole similare, din fier sau din oțel, chiar cu cap din alte materiale (cu excepția celor cu cap din cupru și a agrafelor prezentate în benzi)
                     
                  
                        7318 
                     
                     
                        Șuruburi, buloane, piulițe, tirfoane, cârlige filetate, nituri, știfturi, pene, șaibe, inclusiv șaibele elastice, de siguranță, și articole similare, din fontă, din fier sau din oțel (cu excepția cuielor șurub, a dopurilor și a cepurilor filetate)
                     
                  
                        7415 
                     
                     
                        Ținte, cuie, pioneze, agrafe, crampoane cu vârf și articole similare, din cupru sau cu tijă din fier sau din oțel și cap din cupru, șuruburi, buloane, piulițe, cârlige filetate, nituri, cuie spintecate, știfturi, piroane, pene, șaibe, inele, inclusiv șaibele și inelele elastice de siguranță, și articole similare, din cupru (cu excepția agrafelor prezentate în benzi, a cuielor șurub, a dopurilor, cepurilor și articolelor similare, filetate)
                     
                  
                        8101 96 
                     
                     
                        Sârmă de tungsten
                     
                  
                        8102 96 
                     
                     
                        Sârmă de molibden
                     
                  
                        8205 90 10 
                     
                     
                        Nicovale; forje portative; polizoare cu batiuri, manuale sau cu pedală
                     
                  
                        8465 93 
                     
                     
                        Mașini de șlefuit, de polizat sau de lustruit, pentru prelucrarea lemnului, plutei, osului, ebonitei, materialelor plastice dure sau a altor materiale dure similare (cu excepția mașinilor pentru utilizare manuală și a centrelor de prelucrare)
                     
                  
                        4504 90 80 
                     
                     
                        Plută aglomerată, cu sau fără liant, și articole din plută aglomerată (cu excepția încălțămintei și a părților de încălțăminte, a tălpilor interioare detașabile sau nu; a obiectelor de acoperit capul și a părților acestora; a capacelor și a separatoarelor pentru cartușe de carabină; a jucăriilor, a jocurilor și a echipamentelor sportive și a părților acestora; a blocurilor, plăcilor, foilor și benzilor; a plăcilor de orice formă; a cilindrilor plini, inclusiv a discurilor; a dopurilor)
                     
                  
                        4823 90 85 
                     
                     
                        Hârtii și cartoane, vată de celuloză și straturi subțiri din fibre celulozice, în benzi sau rulouri cu lățimea ≤ 36 cm, în foi de formă dreptunghiulară sau pătrată, la care nicio latură nu este > 36 cm în stare nepliată, sau decupate în forme, altele decât dreptunghiulară sau pătrată, precum și articole din pastă de hârtie, hârtie, vată de celuloză sau straturi subțiri din fibre celulozice, nedenumite în altă parte
                     
                  
                        6912 00 83 
                     
                     
                        Articole de menaj sau de uz gospodăresc și articole de igienă sau de toaletă, din gresie (cu excepția articolelor pentru servicii de masă sau de bucătărie, a căzilor de baie, a bideurilor, a chiuvetelor și a articolelor similare fixe, a statuetelor și a altor obiecte de ornament, a ulcioarelor, recipientelor, damigenelor și recipientelor similare de transport sau ambalare)
                     
                  
                        7108 13 80 
                     
                     
                        Aur, inclusiv aur platinat, sub forme semiprelucrate, care nu se utilizează în monetărie (cu excepția foilor și benzilor a căror grosime, fără suport, este de peste 0,15 mm și a planșelor, barelor, tijelor, firelor și profilelor cu secțiunea plină)
                     
                  
                        7110 19 80 
                     
                     
                        Platină, sub forme semiprelucrate (cu excepția foilor și benzilor a căror grosime, fără suport, este de peste 0,15 mm și a planșelor, barelor, tijelor, firelor și profilelor cu secțiunea plină)
                     
                  
                        7304 31 20 
                     
                     
                        Tuburi de precizie, fără sudură, cu secțiunea transversală circulară, din fier sau din oțeluri nealiate, trase sau laminate la rece (cu excepția tuburilor și țevilor de tipul celor utilizate pentru conducte de petrol sau de gaze sau a tuburilor și țevilor de cuvelaj sau de producție, de tipul celor utilizate pentru extracția petrolului sau a gazelor)
                     
                  
                        7304 41 00 
                     
                     
                        Tuburi, țevi și profile tubulare, fără sudură, cu secțiunea circulară, din oțeluri inoxidabile, trase sau laminate la rece (cu excepția tuburilor și țevilor de tipul celor utilizate pentru conducte de petrol sau de gaze, a tuburilor și țevilor de cuvelaj sau de producție, de tipul celor utilizate pentru extracția petrolului sau a gazelor)
                     
                  
                        8407 33 20 
                     
                     
                        Motoare cu piston alternativ, cu aprindere prin scânteie, de tipul celor utilizate pentru propulsia vehiculelor de la capitolul 87, cu capacitatea cilindrică de peste 250 cm3, dar de maximum 500 cm3
                        
                     
                  
                        8407 33 80 
                     
                     
                        Motoare cu piston alternativ, cu aprindere prin scânteie, de tipul celor utilizate pentru propulsia vehiculelor de la capitolul 87, cu capacitatea cilindrică de peste 500 cm3, dar de maximum 1 000  cm3
                        
                     
                  
                        8424 49 10 
                     
                     
                        Pulverizatoare de lichide/pulberi, pentru agricultură sau horticultură, proiectate pentru a fi purtate sau trase de un tractor
                     
                  
                        8424 82 90 
                     
                     
                        Aparate mecanice pentru agricultură sau horticultură, inclusiv cele manevrate manual, pentru proiectat sau dispersat lichide sau pulberi (cu excepția pulverizatoarelor și a aparatelor de stropit)
                     
                  
                        8424 89 40 
                     
                     
                        Aparate mecanice pentru proiectat, dispersat sau pulverizat lichide sau pulberi, de tipul celor utilizate numai sau în principal pentru fabricarea circuitelor imprimate sau a ansamblelor de circuite imprimate
                     
                  
                        8424 89 70 
                     
                     
                        Aparate mecanice, inclusiv cele manevrate manual, pentru proiectat, dispersat sau pulverizat lichide sau pulberi, nedenumite în altă parte
                     
                  
                        8467 29 51 
                     
                     
                        Mașini de polizat unghiular pentru utilizare manuală, cu motor electric încorporat, care funcționează cu sursă de energie exterioară
                     
                  
                        8544 19 00 
                     
                     
                        Fire pentru bobinaje pentru utilizări electrice, din alt material decât cuprul, izolate
                     
                  
                        8544 49 91 
                     
                     
                        Fire și cabluri electrice, pentru o tensiune ≤ 1 000  V, izolate, neprevăzute cu conectori, cu un diametru pe fir > 0,51 mm, nedenumite în altă parte
                     
                  
                        8708 30 10 
                     
                     
                        Frâne și servofrâne și părți ale acestora, destinate industriei de montaj, pentru: motocultoare, autoturisme și autovehicule proiectate în principal pentru transportul persoanelor, autovehicule pentru transportul mărfurilor cu motor cu piston cu aprindere prin compresie (diesel sau semidiesel) cu o capacitate cilindrică ≤ 2 500  cm3 sau cu motor cu piston cu aprindere prin scânteie cu o capacitate cilindrică ≤ 2 800  cm3, autovehicule pentru utilizări speciale de la poziția 8705 , nedenumite în altă parte
                     
                  
                        8708 40 20 
                     
                     
                        Cutii de viteză și părți ale acestora, destinate industriei de montaj, pentru: motocultoare, autoturisme și autovehicule proiectate în principal pentru transportul persoanelor, autovehicule pentru transportul mărfurilor cu motor cu piston cu aprindere prin compresie (diesel sau semidiesel) cu o capacitate cilindrică ≤ 2 500  cm3 sau cu motor cu piston cu aprindere prin scânteie cu o capacitate cilindrică ≤ 2 800  cm3, autovehicule pentru utilizări speciale de la poziția 8705 , nedenumite în altă parte
                     
                  
                        8708 91 20 
                     
                     
                        Radiatoare și părți ale acestora, destinate industriei de montaj, pentru: motocultoare, autoturisme și autovehicule proiectate în principal pentru transportul persoanelor, autovehicule pentru transportul mărfurilor cu motor cu piston cu aprindere prin compresie (diesel sau semidiesel) cu o capacitate cilindrică ≤ 2 500  cm3 sau cu motor cu piston cu aprindere prin scânteie cu o capacitate cilindrică ≤ 2 800  cm3, autovehicule pentru utilizări speciale de la poziția 8705 , nedenumite în altă parte
                     
                  
                        8708 92 20 
                     
                     
                        Tobe și țevi de eșapament și părți ale acestora, destinate industriei de montaj, pentru: motocultoare, autoturisme și autovehicule proiectate în principal pentru transportul persoanelor, autovehicule pentru transportul mărfurilor cu motor cu piston cu aprindere prin compresie (diesel sau semidiesel) cu o capacitate cilindrică ≤ 2 500  cm3 sau cu motor cu piston cu aprindere prin scânteie cu o capacitate cilindrică ≤ 2 800  cm3, autovehicule pentru utilizări speciale de la poziția 8705 , nedenumite în altă parte
                     
                  
      
      
         
            ANEXA II
            
               MODELUL DE RAPORT MENȚIONAT LA ARTICOLUL 6
            
            
                        
                           Raport privind controalele fitosanitare la import efectuate asupra materialului de ambalaj pe bază de lemn din fiecare transport de mărfuri specificate originare din Belarus și din China
                        
                     
                  
                        
                           Perioada de raportare:
                        
                     
                  
                        
                           Statul membru raportor:
                        
                     
                  
                        
                           Punctele de intrare implicate:
                        
                     
                     
                        
                           Locurile inspecției:
                        
                     
                     
                        
                           Numărul de transporturi inspectate la locul de destinație:
                        
                        
                           Numărul de transporturi inspectate la punctul de intrare:
                        
                     
                  
                         
                     
                     
                        
                           Codul din Nomenclatura combinată:
                        
                     
                  
                        Numărul de transporturi care intră pe teritoriul Uniunii prin statul membru raportor
                     
                     
                         
                     
                  
                        Numărul de transporturi inspectate
                        
                     
                     
                         
                     
                  
                        
                           Din care: numărul de transporturi cu material de ambalaj pe bază de lemn conform
                     
                     
                         
                     
                  
                        
                           Din care: numărul de transporturi interceptate cu material de ambalaj pe bază de lemn neconform
                     
                     
                         
                     
                  
                        
                                    —
                                 
                                 
                                    În care a fost depistată prezența unui organism dăunător și care nu au o marcă ISPM15 conformă (vă rugăm să furnizați o defalcare pe organism dăunător și pe transporturi cu marcă incorectă sau transporturi fără marcă)
                                 
                              
                     
                         
                     
                  
                        
                                    —
                                 
                                 
                                    În care a fost depistată prezența unui organism dăunător și care au o marcă ISPM15 conformă (vă rugăm să furnizați o defalcare pe organism dăunător)
                                    Vă rugăm să furnizați codul țării, codul producătorului sau al furnizorului tratamentului și codul tratamentului mărcii (mărcilor) ISPM15
                                 
                              
                     
                         
                     
                  
                         
                     
                  
                        
                                    —
                                 
                                 
                                    În care lipsește doar marca ISPM15 conformă (vă rugăm să furnizați o defalcare între transporturi cu marcă incorectă și transporturi fără marcă)
                                 
                              
                     
                         
                     
                  
                        % din mărfurile specificate controlate (din numărul total de transporturi)